Ludus Magnus
<s>Ludus Magnus bio je najveća gladijatorska škola smještena u dolini između rimskih brežuljaka Eskvilina i Celia.</s>

<s>Ludus Magnus se može prevesti sa latinskog kao Veliki teren za trening To je bilo jedno od četiri mjesta na kojem su se rimski gladijatori učili borilačkim vještinama.</s><s>Ostale tri gladijatorske škole bile su; Ludus Dacicus, Ludus Gallicus i Ludus Matutinus (ova posljednja bila je specijalizirana za trening gladijatora za borbu sa zvijerima.</s>

<s>Historija 
Sve ih je izgradio car Domicijan (vladao 81.-96.) i svo četvoro se nalazilo istočno od Koloseuma, velikog amfiteatra kog je podigao Domicijanov otac Vespazijan, a svečano otvorio njegov brat Tit.</s><s>Ludus Magnus je podignut na tom mjestu, radi nastupa gladijatora u Koloseumu.</s><s>Zbog lakše komunikacije između ta dva objekta izgrađen je podzemni prolaz širok 2,17 metra, koji je završavao na jugozapadnom kutu Ludusa.</s>

<s>Ostaci kompleksa otkriveni su 1937., ali svega 20 godina kasnije iskapanja su obustavljena.</s><s>Ipak su ime i period gradnje Ludus Magnusa poznati, zahvaljujući antičkim dokumentima.</s><s>Uz to tu je i nacrt pronađen među dijelovima veličanstvenog plana na mramoru (Forma Urbis Romae) izrađenog za vladavine Septimiusa Severusa (početak 3. vijek ne).</s>

<s>Još vidljive ruine kompleksa pripadaju restauraciji koja je obavljena za vladavine cara Trajana (vladao 98.-117.) u to vrijeme teren na kom se nalazio Ludusov, uzdigao se za oko 1 ½ metara.</s>

<s>Ćelije gladijatora na sjevernoj strani građevine danas su iskopane i vidljive.</s><s>Taj dio bio je spojen monumentalnim ulazom sa Via Labicanom.</s><s>Grčko-rimski historičar Herodijan navodi da je car-gladijator Komod (vladao 180.-192.) spavao u jednoj od tih ćelija.</s>

<s>Postojala su još tri krila stambenih ćelija, a čini se da je građevina imala najmanje dva kata.</s><s>Po svemu sudeći Ludus Magnus imao je oko 130 ćelija.</s><s>U četiri kuta između arene i okolnih portika, nalazile su se ćelije i bazeni za kupanje.</s><s>U samom centru Ludusa, nalazila se elipsoidna arena u kojoj su trenirali gladijatori.</s><s>Arena (koja je samo djelomično iskopana) bila je okružena sjedećim mjestima za gledaoce, a imala je i odjel za važne goste.</s><s>Izgleda da su Rimljani voljeli gledati gladijatore kako treniraju borilačke vještine, jer je 
gledalište bilo prilično veliko i moglo je primiti najmanje 3.000 gledaoca.</s>

<s>Izvori</s>

<s>Vanjske veze</s>

<s>Ludus Magnus: The Gladiator School 
 Rome, Ludus Magnus</s>

<s>Građevine u antičkom Rimu
Gladijatori</s>

